hotchpotch/miracl-hf-unified huggingface dataset:
রিচার্ড স্নেল
রিচার্ড পিটার স্নেল (; জন্ম: ১২ সেপ্টেম্বর, ১৯৬৮) ডারবানে জন্মগ্রহণকারী প্রথিতযশা ও সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৬ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে ব্যাটিং উদ্বোধন করে কার্যকরী ব্যাটিংশৈলী প্রদর্শন করেছিলেন রিচার্ড স্নেল।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের পক্ষে খেলেছিলেন তিনি। ১৯৯০-এর দশকের শুরুতে স্টিভেন জ্যাকের সাথে অবিস্মরণীয় উদ্বোধনী জুটি গড়ে স্মরণীয় হয়ে রয়েছেন।
সমগ্র খেলোয়াড়ী জীবনে পাঁচটিমাত্র টেস্ট ও ৪২টি একদিনের আন্তর্জাতিকে অংশগ্রহণের সুযোগ ঘটেছিল রিচার্ড স্নেলের। ১৯৯২ সালের ক্রিকেট বিশ্বকাপেও দক্ষিণ আফ্রিকার প্রতিনিধিত্ব করেছিলেন।
আন্তর্জাতিক ক্রিকেট অঙ্গন থেকে নিষেধাজ্ঞা প্রত্যাহারের ফলে দক্ষিণ আফ্রিকার টেস্ট খেলায় প্রত্যাবর্তন ঘটলে তিনি দলের অন্যতম সদস্যরূপে খেলেন ও প্রথম টেস্ট উইকেট পান। ১৯৯৩ সালে হিরো কাপে শ্রীলঙ্কার বিপক্ষে ৭.১-২-১২-৪ বোলিং করে সকলকে বিমোহিত করেন। এরপর ১৯৯৩-৯৪ মৌসুমে বেনসন এন্ড হেজেস বিশ্ব সিরিজে স্বাগতিক অস্ট্রেলিয়ার বিপক্ষে ৫/৪০ বোলিং পরিসংখ্যান দাঁড় করান। এটিই তাঁর সেরা বোলিং নৈপুণ্য ছিল। ১৯৯৬ সালে ব্লুমফন্তেইনের চেভ্রোলেট পার্কে অনুষ্ঠিত ওডিআইয়ে ৬৩ রান তুলেন। ব্যাটিং উদ্বোধনে নেমে এটিই তাঁর সর্বোচ্চ ব্যক্তিগত রানের ইনিংস ছিল।
১৯৯৮ সালে প্রথম-শ্রেণীর ক্রিকেট থেকে অবসর গ্রহণ করেন। এরপর থেকে প্রশিক্ষণপ্রাপ্ত ফিজিওথেরাপিস্ট হিসেবে কাজ করেন। তারপর পারিবারিক শিল্পজাত পরিচ্ছন্ন সেবা ও সরবরাহকারী ব্যবসা প্রতিষ্ঠান রেনো ইন্ডাস্ট্রিয়াল আফ্রিকায় যোগ দেন।
লাভ সিনহা
লাভ সিনহা হলেন হিন্দি চলচ্চিত্র অভিনেতা, যিনি ২০১০ সালে মুক্তিপ্রাপ্ত "সাদিয়াঁ"র প্রধান চরিত্রে অভিনয় করেছেন। এছাড়াও তিনি ২০১৮ সালের পল্টনে অভিনয় করেছেন। তিনি শত্রুঘ্ন সিনহা ও পুনম সিনহার পুত্র। তার দুই ছোট ভাই-বোন রয়েছে: যমজ ভাই কুশ সিনহা এবং বোন অভিনেত্রী সোনাক্ষী সিনহা।
কার্লোস পাদ্রোস
কার্লোস পাদ্রোস রুবিও (জন্ম:৯ নভেম্বর ১৮৭০ – মৃত্যু:৩০ ডিসেম্বর ১৯৫০) একজন স্পেনীয় ফুটবল পথিকৃত এবং রিয়াল মাদ্রিদ ফুটবল ক্লাব সভাপতি ছিলেন।
তিনি রিয়াল মাদ্রিদের প্রতিষ্ঠাতাকালীন সদস্য ছিলেন এবং পরবর্তীতে তার ভাই হুয়ান পাদ্রোসের পদে অধিষ্ঠিত হন।১৯০৪ থেকে ১৯০৮ সাল পর্যন্ত ক্লাব সভাপতি ছিলেন ।
পাদ্রোস কোপা দেল রেয়ের যাত্রার পেছনে চালিকা শক্তি ছিল এবং প্রথমবারের ফাইনালে রেফারি ছিলেন।
কার্লোস এবং তার ভাই হুয়ান মাদ্রিদে বসবাসরত একটি কাতালান পরিবারে জন্মগ্রহণ করেন। একসাথে তারা কালে আলকালা নামক একটি দোকানের মালিক ছিলেন। বিরোধিতামূলক সূত্র জানায় যে এটি এল কে কপরিচো নামে একটি ফ্যাশনেবল মহিলাদের বুটিক বা এল এনকান্তো নামে একটি কাপড়ের দোকান। দুই ভাইও নগরীর উঠতি ফুটবল জোয়ারের সাথে জড়িত হয়েছিলেন। ১৯০২ সালে তাদের দোকানটিই মাদ্রিদ এফসি ক্লাবের প্রথম ক্লাব প্রাঙ্গনে পরিণত হয়, যা পরে রিয়াল মাদ্রিদ ফুটবল ক্লাব হয়ে ওঠে।
১৯০২ সালে কার্লোস "ফেদারেসিওন মাদ্রিলেনা দে ফুট-বল" এর সভাপতি নির্বাচিত হন।ত্রয়োদশ আলফনসোর রাজ্যাভিষেক উদযাপনের জন্য একটি প্রতিযোগিতা প্রস্তাব করেন,যেটি বর্তমানে কোপা দেল রে নামে পরিচিত।এফসি বার্সেলোনা,নিউ ফুট-বল ক্লাব সহ আরো দুইটি এবং মাদ্রিদ সিএফ, মোট ৫টি দল প্রথম ১৯০২ কোপা দে লা করোনাসিওনে অংশগ্রহণ করে।
জুন ১৯০৪ সালে তিনি মাদ্রিদ ফুটবল ক্লাবের সভাপতি হিসাবে তার ভাই হুয়ান পাদ্রোসের স্থালাভিষিক্ত হন। অক্টোবরে ২৩ অক্টোবরে তিনি একটি অ-স্পেনীয় দলের বিরুদ্ধে রিয়ালের প্রথম খেলার ব্যবস্থা করেন করেন।প্রতিপক্ষ ছিলো ফরাসি ক্লাব গ্যালিয়া ক্লাব অফ প্যারিস ছিলেন, যারা ১৯০৫ সালের ফরাসি চ্যাম্পিয়ন ছিলো। ১-১ ড্র হিসাবে শেষ হওয়া এই খেলাটি ফ্রান্সের প্রেসিডেন্ট এমিল লবটের সফর উদযাপন করার জন্য ব্যবস্থা করা হয়েছিলো। তার সাভাপতিত্ব চলাকালীন ক্লাব ১৯০৫ থেকে ১৯০৮ সাল পর্যন্ত টানা চারবার কোপা দেল রে জিতেছিল। ১৯০৮ সালে আদোলফো মেলেন্দেজ ক্লাব সভাপতি হিসাবে তার স্থলাভিষিক্ত হন এবং ১৩ এপ্রিল তিনি আমৃত্যু সম্মানিত সভাপতি নির্বাচিত হন।
কিট (ফুটবল)
ফুটবলে, কিট (এছাড়াও স্ট্রিপ অথবা ইউনিফর্ম হিসেবে পরিচিত) হচ্ছে খেলোয়াড় দ্বারা পরিহিত বৈশিষ্ট্যসূচক সরঞ্জাম এবং পোশাক । ফুটবল খেলার লস অফ দ্য গেমে উল্লেখিত রয়েছে যে, প্রত্যেক খেলোয়াড় অবশ্যই পোশাক পরিধান করতে হবে এবং খেলোয়াড় বা অন্য অংশগ্রহণকারীর জন্য বিপজ্জনক হবে এমন কোনও কিছু পোশাকে ব্যবহার করা যাবে না। পৃথক পৃথক প্রতিযোগিতার এরকম আরও অনেক নিয়ম নির্ধারণ করতে পারে, যেমন শার্টে প্রদর্শিত লোগোর আকার নিয়ন্ত্রণ এবং একই রকম বা অনুরূপ রঙের দলের বিরুদ্ধে পোশাক নির্ধারণ, অ্যাওয়ে খেলায় অবশ্যই পোশাকের রঙ পরিবর্তন করতে হবে।
ফুটবল খেলোয়াড়গণ সাধারণত সনাক্তকারী সংখ্যা সংবলিত পোশাক পরিধান করে। প্রকৃতপক্ষে একটি দলে ১ থেকে ১১ নম্বর পর্যন্ত খেলোয়াড়দের সংখ্যা থাকে, যা তাদের খেলার অবস্থানের সাথে সম্পর্কিত, কিন্তু পেশাদার পর্যায়ে এটি সাধারণত স্কোয়াড সংখ্যায়ন দ্বারা স্থানান্তরিত হয়, যার ফলে একটি স্কোয়াডের প্রতিটি খেলোয়াড়ের জন্য় একটি মৌসুমের জন্য একটি নির্দিষ্ট সংখ্যা বরাদ্দ করা হয়। পেশাগত ক্লাবগুলো সাধারণত তাদের শার্টে স্কোয়াড সংখ্যার উপরে (বা, প্রায়শই নীচের দিকে) খেলোয়াড়ের উপনাম বা ডাক নাম প্রদর্শন করে।
আর্থার জনসন
আর্থার জনসন (১২ এপ্রিল ১৮৭৯–১৯২০) ফুটবলের একজন উল্লেখযোগ্য খেলোয়াড় এবং কোচ ছিলেন। যদিও অনিয়মিতভাবে একজন তাকে "ইংরেজ" হিসেবে বর্ণনা করা হয়েছে, গবেষণায় দেখায় যে জনসন আসলে আইরিশ ছিলেন এবং তিনি ডাবলিনে জন্মগ্রহণ করেছিলেন। যদিও সেই সময় আয়ারল্যান্ড যুক্তরাজ্যের অংশ ছিল। তার খেলার দিনগুলোতে তিনি রিয়াল মাদ্রিদের হয়ে একজন আক্রমণভাগের খেলোয়াড় হিসেবে খেলেছেন এবং ১৯১০ থেকে ১৯২০ সাল পর্যন্ত তিনি তাদের প্রথম দলের প্রধান কোচ হিসেবে দায়িত্ব পালন করেছেন। ক্যারিয়ারের শুরুতে তিনি একজন গোলরক্ষকহিসেবেও খেলেছিলেন, ১৯০৩ সালের কোপা দেল রে-এর ফাইনাল ম্যাচটি গোলরক্ষক হিসেবে সবচেয়ে গুরুত্বপূর্ণ ম্যাচটি ছিল।
তিনি ১৯০৬ সালের ১৩ই মে তারিখে, তার ক্যারিয়ারের প্রথম এল ক্লাসিকোতে খেলেন, উক্ত ম্যাচে রিয়াল মাদ্রিদ বার্সেলোনাকে ৩–১ গোলে হারিয়ে ছিল; উক্ত ম্যাচে রিয়াল মাদ্রিদের হয়ে তিনি তার প্রথম প্রতিযোগিতামূলক গোল করেন। কয়েক বছর পর, তিনি রিয়াল মাদ্রিদের প্রথম কোচ হয়ে ওঠেন, যেখানে তিনি ১০ মৌসুম প্রধান কোচের দায়িত্ব পালন করেছিলেন। শুধুমাত্র মিগেল মুনিয়োজের কয়েকটি ম্যাচের জন্য প্রধান কোচ ছিলেন। জনসন মাদ্রিদকে বিশুদ্ধ সাদা স্ট্রিপের জার্সি প্রতিধান করে খেলতে প্রভাবিত করেছিলেন, যার ফলে করিন্থিয়ান ক্যাজুয়াল দ্বারা পরিহিত স্ট্রিপটি প্রতিবিম্বিত করা হয়েছিল।
একজন খেলোয়াড় হিসেবে, জনসন চারটি কোপা দেল রে জয়লাভ করেছিলেন এবং একজন ম্যানেজার হিসেবে অ্যাথলেতিক বিলবাও-এর দায়িত্ব গ্রহণের পূর্বে, রিয়াল মাদ্রিদের হয়ে তিনি চারটি আঞ্চলিক চ্যাম্পিয়নশিপ এবং ১৯১৭ সালে কোপা দেল রে জয়লাভ করেছিলেন।
বাহাওয়ালপুর
বাহাওয়ালপুর (পাঞ্জাবী: بہاولپور),(), পাকিস্তানের পাঞ্জাব প্রদেশে অবস্থিত একটি শহর। বাহাওয়ালপুরের আনুমানিক জনসংখ্যা প্রায় ৭৯৮,৫০৯ জন এর মত, যেটি পাকিস্তানের ১১তম বৃহত্তম শহর হিসেবে মর্যাদা লাভ করেছে।
১৭৪৮ সালে প্রতিষ্ঠিত বাহওয়ালপুর ১৯৫৫ সাল পর্যন্ত নওয়াবদের আব্বাসি পরিবার কর্তৃক বাহওয়ালপুরের প্রাক্তন রাজকীয় রাজ্যের রাজধানী ছিল। নবাবগণ একটি সমৃদ্ধ স্থাপত্যের উত্তরাধিকার রেখেছিলেন এবং বাহওয়ালপুর বর্তমানে এখানকার সময়ের স্মৃতিসৌধের জন্য সুপরিচিত। শহরটি চোলিস্থান মরুভূমির প্রান্তে অবস্থিত এবং এটি লাল সুহানার জাতীয় উদ্যানের গেটওয়ে হিসাবে কাজ করে থাকে।
উপগ্রহ উৎক্ষেপণ যান
উপগ্ৰহ উৎক্ষেপণ যান (ইংরাজী: Satellite Launch Vehicle; সংক্ষেপে SLV) ১৯৭০ দশকে ভারতীয় মহাকাশ গবেষণা সংস্থা কৃত্ৰিম উপগ্ৰহ উৎক্ষেপণের জন্য প্ৰয়োজনীয় প্ৰযুক্তির বিকাশ সাধন করার জন্য আরম্ভ করা একটা প্ৰকল্প। এস এল ভি প্ৰকল্পের মূল লক্ষ্য ছিল একটা উন্নত মানের এস এল ভি প্ৰণালীর (এস এল ভি-৩) আৰ্হি তৈরি করা, বিকাশ সাধন করা ও তাকে কাৰ্যক্ষম করে তোলা যাতে এর সহায়তায় ৪০ কিলোমিটার ওজনের উপগ্ৰহকে পৃথিবীর চারদিকের ৪০০ কিলোমিটার বৃত্তাকার কক্ষে প্ৰক্ষেপিত করার বিশেষ লক্ষ্য অবিলম্বে পূরণ করতে পারা যায়।এই প্ৰকল্পটির পরিচালক ছিলেন ভারতের প্ৰসিদ্ধ বিজ্ঞানী ডঃ এ পি জে আব্দুল কালাম। উল্লেখযোগ্য যে ডঃ এ পি জে আব্দুল কালাম ছাড়াও উপগ্ৰহ উৎক্ষেপণ যান প্ৰকল্পটির সাথে জড়িত ছিলেন ডঃ এস. শ্ৰীনিবাসন, বেদ প্ৰকাশ সন্দলাস, ডি. নারায়ণমূৰ্তি, জি. মাধবন নায়ার, এম. এস. আর. দেব, এম. কে. আব্দুল মজিদ, ডি. শশীকুমার, পি. এস. বীররাঘবন এবং এ. শিবথানুপিল্লাই। এস এল ভি ছিলেন চার পৰ্যায় বিশিষ্ট একটি গোটা ইন্ধনযুক্ত রকেট। ১৯৭৯ সালের আগষ্ট মাসে এস এল ভি-৩-এর প্ৰথম পরীক্ষামূলক উৎক্ষেপণ বিফল হয়। ১৯৮০ সালের ১৮ জুলাই এস এল ভি-৩-এর দ্বিতীয় পরীক্ষামূলক উৎক্ষেপণ সফল হয় এবং এটিই ছিল এস এল ভি-৩-এর প্ৰথম সফল উৎক্ষেপণ।
এস এল ভির চারটি উৎক্ষেপণ শ্ৰীহরিকোটার সতীশ ধবন মহাকাশ কেন্দ্ৰে থাকা এস এল ভি নিক্ষেপণ মঞ্চ থেকে করা হয়েছিল। প্ৰথম দুটি উৎক্ষেপণ ছিল পরীক্ষামূলক (E) ও পরের দুটি উৎক্ষেপণ ছিল উন্নয়নমূলক (D)।
জামনগর তেল শোধনাগার
জামনগর তেল শোধনাগার ভারতের গুজরাট রাজ্যের জানগের অবস্থিথ রিলায়েন্স ইন্ডাস্ট্রিজ লিমিটেডের মালিকানাধীন একটি বেসরকারি খাঁচা তেল শোধনাগার। ১৪ জুলাই ১৯৯৯ সালে শোধনাগারটির তেল শোধন ক্ষমতা ৬,৬৮,০০০ ব্যারেল প্রতি দিন (১০৬,২০০ ঘন মিটার/প্রতি দিন), পরে তেল শোধন ক্ষমতা বৃদ্ধি করে প্রতি দিন ১২,৪০,০০০ ব্যারেল (১,৯৭,০০০ ঘন মিটার/প্রতি দিন) করা হয়। বর্তমানে এটি বিশ্বের বৃহত্তম তেল শোধনাগার।
২৫ ডিসেম্বর ২০০৮ সালে রিলায়েন্স পেট্রোলিয়াম লিমিটেড (আরপিএল) ভারতের গুজরাটের জামনগর জেলার একটি বিশেষ অর্থনৈতিক অঞ্চলতে তাদের তেল শোধনাগার চালু করার ঘোষণা দেয়। আরপিএল তেল শোধনাগারের উপস্থিতি জামানগরকে 'রিফাইনারি হাব' হিসাবে আবির্ভূত করতে সক্ষম হয়েছে, বিশ্বের বৃহত্তম রিফাইনিং কমপ্লেক্সটি হাউজিংয়ের তেল পরিশোধন ক্ষমতা ১.২৪ মিলিয়ন ব্যারেল (১,৯৭,000 ঘন মিটার/প্রতিদিন) প্রতিদিন, যা বিশ্বের অন্য কোন একক তেল শোধনাগারের চেয়ে বেশি।
বিশ্বব্যাপী প্রতিযোগিতামূলক আরপিএল শোধনাগার ৩৬ মাসের মধ্যে কমিশন করা হয়। আরপিএল প্রকৌশল নির্মাণ এবং বেচটেল, ইউওপি এলএলসি এবং ফস্টার হুইলারের মতো অন্যদের মধ্যে বিশেষজ্ঞের দক্ষতা নিয়ে কয়েকটি কোম্পানি চুক্তি করেছে। রাজস্থানের বাড়মের থেকে প্রাপ্ত অশোধিত তেল প্রক্রিয়া করার জন্য পাইপলাইনের পরিকল্পনা ছিল, তবে এটি বাড়মের থেকে জামনগর পর্যন্ত স্থাপন করার জন্য একটি বৈদ্যুতিক উত্তাপযুক্ত পাইপলাইনের প্রয়োজন হবে।
সম্পূর্ণ ২,৫০০ একর (৩,০০০ হেক্টর, ১১.৭ বর্গ মাইল) চত্বরে জুড়ে ২০১৩ সালের মধ্যে উৎপাদন ও সংশ্লিষ্ট সুবিধা, উপযোগিতা, অফ-সাইট, বন্দর সুবিধা এবং ২,৫০০ কর্মীদের জন্য আবাসন সহ একটি টাউনশিপ (৪১৫ একর) রয়েছে। জমি। যদি রিফাইনারিতে ব্যবহৃত সমস্ত পাইপগুলি পরস্পরের সঙ্গে যুক্ত করা হয়, তারা সমগ্র ভারতকে উত্তর থেকে দক্ষিণে সংযুক্ত করবে।
র‍ামোন কালদেরন
হোসে রামোন কালদেরন রামোস (জন্ম:২৬ মে ১৯৫১) হলেন একজন স্পেনীয় আইনজীবী এবং রিয়াল মাদ্রিদ ফুটবল ক্লাবের সাবেক সভাপতি।
২ জুলাই ২০০৬ তারিখে তিনি রিয়াল মাদ্রিদের সভাপতি নির্বাচিত হন।তার ৮৩৪৪ ভোটের বিপরীতে তার নিকটতম প্রতিদ্বন্দ্বী হুয়ান পালাসিওস পান ৮০৯৮
কিন্তু কিছু অভিযোগের কারণে ২ জানুয়ারি ২০০৯ সালে তিনি পদত্যাগ করেন।তার পরিবর্তে স্বল্প সময়ের জন্য স্থালাভিষিক্ত হন তৎকালীন সহ-সভাপতি ভিসেন্তে বালুদা।পরে নির্বাচনে সভাপতি নির্বাচিত হন ফ্লোরেন্তিনো পেরেজ।
অসম সাহিত্য সভা পত্রিকা
অসম সাহিত্য সভা পত্ৰিকা অসমীয়া ভাষা সাহিত্যের গবেষণাধৰ্মী, বিশ্লেষণাত্মক তথা অন্যান্য বিষয়ের আলোচনামূলক প্ৰবন্ধের একটি ত্রৈমাসিক পত্রিকা। পত্রিকাটি প্ৰথম প্ৰকাশ হয় ১৯২৬ সালে। এর প্ৰথম সম্পাদক চন্দ্ৰধর বরুয়া।
প্ৰথম সংখ্যার প্ৰকাশের সময় ছিল ‘আশ্বিন, ১৯৪৮- ভাদ্র, ১৮৪৯ শক’ ও প্ৰকাশক: অসম সাহিত্য সভা, চন্দ্ৰকান্ত সন্দিকৈ ভবন, যোরহাট।
দ্বিতীয় বিশ্বযুদ্ধের সময় পত্ৰিকাটি প্ৰকাশ বন্ধ করতে হয়। কয়েকবছর প্ৰকাশ বন্ধ হয়ে থাকার পর ১৯৫৪ সাল থেকে এটি পুনরায় নিয়মিতভাবে প্ৰকাশিতত হচ্ছে।
এই পত্ৰিকাতে শতাব্দীর প্ৰায় সকল লব্ধপ্ৰতিষ্ঠ লেখক-সাহিত্যিকের লেখা প্ৰকাশ হয়েছে।
সম্প্ৰতি বিশ্ববিদ্যালয় অনুদান আয়োগের নীতি-নিৰ্দেশনা অনুযায়ী গবেষণা পত্ৰিকা হিসাবে অসম সাহিত্য সভা পত্ৰিকা অনুমোদন লাভ করতে সক্ষম হয়েছে।
- শান্তনু কৌশিক বরুয়া
জহা চাউল
জহা চাউল হচ্ছে ছোট বা মধ্যম আকারের একধরণের সুগন্ধি চাল। অসমের মাটি ও জলবায়ু জহাধানের জন্য উপযোগী হওয়ার কারণে চালটি মূলতঃ অসমে উৎপাদিত হয়। জহা চাউলে যথেষ্ট পরিমাণে প্ৰাকৃতিক সুগন্ধি "২-এসিটাইল-১-পাইরোলাইন" নিহিত হয়ে থাকার জন্য চালটি নিজস্ব গন্ধযুক্ত হয়।
২০০৭ সালে প্ৰথম জাৰ্মানী, যুক্তরাজ্য ও সুইজারল্যান্ডে ১৭ মেট্ৰিক টন জহা চাউল রপ্তানি করা হয়। কিন্তু ২০০৮ সালের এপ্ৰিলে বাসমতি চাল বাদে অন্য চাউলের রপ্তানিতে কেন্দ্ৰীয় সরকার নিষেধাজ্ঞা জারি করার জন্য অসম ৩৩ মেট্ৰিক টন জহা চাউলের রপ্তানির চুক্তি বাতিল করে। ২০১১ সালে এই নিষেধাজ্ঞা উঠিয়ে নেওয়া হয়।
২০১৩ সালে অসম কৃষি বিশ্ববিদ্যালয় জহা চাউলকে ভৌগোলিক স্বীকৃতি দিতে চেন্নাইতে অবস্থিত ভৌগোলিক স্বীকৃতি পঞ্জীয়কের উদ্দেশ্যে এক প্ৰস্তাব প্ৰস্তুত করে পাঠায়। সেই বছরের সেপ্টেম্বরে কেন্দ্ৰীয় প্ৰতিষ্ঠানটিতে সৰ্থেবারীর কাঁসা-পিতলের শিল্প, কাৰ্বি বস্ত্ৰশিল্প ও গোয়ালপাড়ার শীতল পাটী দলিচা শিল্পের সাথে জহা চাউলের ভৌগোলিক স্বীকৃতি মিলিয়ে আবেদন পত্ৰ (ক্ৰমিক নং ৪৩৯) দাখিল করে। "ভারতীয় পেটেণ্ট, ডিজাইন ও ট্ৰেডমাৰ্ক নিয়ন্ত্ৰক" প্ৰকাশ করা তথ্য মতে ২০১৫ সালের ৩১ মাৰ্চ পর্যন্ত জহা চাউলের ভৌগোলিক স্বীকৃতি প্ৰারম্ভিক পরীক্ষণ পৰ্যায়ে আছে।
২০১৭ সালের মাৰ্চ মাসে জহা চাউল ভৌগোলিক স্বীকৃতি লাভ করে।
৪ৰ্থ শতকে মাধব কন্দলি রচনা করা সপ্তকাণ্ড রামায়ণে খরিকা জহার উল্লেখ আছে।
অসমের প্ৰায় ২০,০০০ হেক্টর কৃষিভূমিতে জহা ধান চাষ করা হয় এবং রাজ্যটিতে বছরে প্ৰায় ৩০,০০০ মেট্ৰিক টন জহা চাউল উৎপাদিত হয়।
অসমের অধিকাংশ অঞ্চলে করা ধানচাষের মত জহাধানের চাষও দ্বি-রোপণ পদ্ধতিতে করা হয়। সাধারণত জৈষ্ঠ-আষাঢ় মাসে বীজতলায় ছড়িয়ে শ্রাবণ-ভাদ্র মাসে এই চারা জমিতে বোনা হয় এবং অঘ্রাণ-পৌষ মাসে তোলা হয়। ভারতীয় কৃষি পদ্ধতির কালভিত্তিক ভাগসমূহের দিক থেকে (শালিধান, আহুধান, বাওধান ও বড়োধান) জহা ধানকে শালিধানে অন্তৰ্ভুক্ত করা যায়। চালের প্ৰকারের ভিত্তিতে জহা একধরণের লাহিধান, অৰ্থাৎ জহা চাউল থেকে জলখাবারও প্ৰস্তুত করা যায়।
বিভিন্ন প্ৰকারের জহা ধানসমূহ হচ্ছে এইধরনের:
মোঃ শামসুল হক (রাজনীতিবিদ)
মোঃ শামসুল হক ছিলেন বাংলাদেশের একজন রাজনীতিবিদ, ভাষাসৈনিক, মুক্তিযুদ্ধের সংগঠক। তিনি ময়মনসিংহ-২ আসন থেকে পাঁচবার সংসদ সদস্য নির্বাচিত হন এবং একবার ফুলপুর উপজেলা পরিষদের চেয়ারম্যান নির্বাচিত হয়েছিলেন। তার পুত্র শরীফ আহমেদ বর্তমানে এই আসনটির সংসদ সদস্য হিসাবে নির্বাচিত হয়েছেন।
মোঃ শামসুল হক ১৯৩০ সালের ২৯শে জানুয়ারী তারাকান্দা উপজেলার ধলিয়াকান্দা গ্রামে জন্মগ্রহণ করেন।
১৯৫২ সালের ভাষা আন্দোলনের সময় তিনি ছিলেন আনন্দ মোহন কলেজ, ময়মনসিংহ এর উচ্চ মাধ্যমিকের ছাত্র। আন্দোলনে যোগ দেওয়ায় তাকে ময়মনসিংহ শহরের স্টেশন রোড থেকে গ্রেফতার করে পুলিশ। তিনি এসময় ৬ মাস কারাগারে কাটান। ময়মনসিংহ শহরে প্রথম শহীদ মিনার নির্মাণের সাথে তিনি যুক্ত ছিলেন।
ভাষা আন্দোলনের পর তিনি ৬৯ এর গণঅভুত্থ্যান, ৭০ এর নির্বাচন ও ১৯৭১ এর স্বাধীনতা যুদ্ধে সক্রিয় ভূমিকা পালন করেছেন। ১৯৭০, ১৯৭৩, ১৯৮৬, ১৯৯১ ও ১৯৯৬ সালে ময়মনসিংহ-২ আসন থেকে সংসদ সদস্য নির্বাচিত হন এবং ১৯৮৮ সালে ফুলপুর উপজেলা পরিষদের চেয়ারম্যান হিসাবে নির্বাচিত হন। তিনি ১৯৯৬ সালে পাট মন্ত্রনালয়ে সংসদীয় কমিটির সভাপতি ছিলেন।
তার মৃত্যুর পর তার পুত্র শরীফ আহমেদ ময়মনসিংহ-২ আসন থেকে দশম ও একাদশ সংসদ নির্বাচনে সংসদ সদস্য নির্বাচিত হয়েছেন। ২০১৮ সালের মন্ত্রীসভায় শরীফ আহমেদ সমাজকল্যাণ মন্ত্রণালয় (বাংলাদেশ) এর প্রতিমন্ত্রী দায়িত্ব পান।
তার কীর্তিকে স্মরণ করে ময়মনসিংহ শহরের টাউন হল সংলগ্ন ভাষা সৈনিক শামসুল হক মঞ্চ করা হয়েছে।
আমিনুল হক (রাজনীতিবিদ)
ব্যারিস্টার আমিনুল হক একজন বাংলাদেশি রাজনীতিবিদ ও সাবেক মন্ত্রী। তিনি রাজশাহী-১ আসন থেকে বাংলাদেশ জাতীয়তাবাদী দলের (বিএনপি) মনোনয়নে সংসদ সদস্য নির্বাচিত হন এবং ২০০১ সাল থেকে ২০০৬ সাল পর্যন্ত খালেদা জিয়ার দ্বিতীয় মন্ত্রীসভায় ডাক ও টেলিযোগাযোগ মন্ত্রণালয়ের মন্ত্রীর দায়িত্ব পালন করেন।
তিনি বর্তমানে বাংলাদেশ জাতীয়তাবাদী দলের (বিএনপি) ভাইস চেয়ারম্যান হিসেবে দায়িত্ব পালন করছেন।
আমিনুল রাজশাহী জেলার গোদাগাড়ী উপজেলার কেল্লাবাড়ুইপাড়া গ্রামে জন্মগ্রহণ করেন। তার পিতার নাম ফাহিম উদ্দিন বিশ্বাস ও মাতার নাম আনোয়ারা খাতুন। শিক্ষাজীবনে তিনি আইন বিষয়ে স্নাতকোত্তর ডিগ্রি অর্জন করেন।
১৯৯১ সালের পঞ্চম জাতীয় সংসদ নির্বাচনে আমিনুল হক বিএনপির মনোনয়নে রাজশাহী-১ আসন থেকে নির্বাচন করে ৬১,৯৭৫ ভোট লাভ করেন ও আওয়ামী লীগের প্রার্থী মো. মহসীনকে পরাজিত করে প্রথমবারের মত সংসদ সদস্য নির্বাচিত হন। ১৯৯৬ সালের ১৫ ফেব্রুয়ারির একদলীয় নির্বাচনে বিনা প্রতিদ্বন্দ্বিতায়, ১৯৯৬ সালের সপ্তম জাতীয় সংসদ নির্বাচনে ৮৩,৯৯৪ ভোট পেয়ে ও ২০০১ সালে অষ্টম জাতীয় সংসদ নির্বাচনে একই আসনে ১,৩০,৬৩১ ভোট পেয়ে সংসদ সদস্য নির্বাচিত হন। তবে ২০১৮ সালে একাদশ জাতীয় সংসদ নির্বাচনে অংশ নিয়ে আওয়ামী লীগের প্রার্থী ওমর ফারুক চৌধুরীর কাছে পরাজিত হন।
২০০১ সালের নির্বাচনের পর বিএনপি সরকার গঠন করলে তিনি ১০ অক্টোবর ২০০১ তারিখে ডাক ও টেলিযোগাযোগ মন্ত্রণালয়ের মন্ত্রী হিসেবে দায়িত্ব পান। ২৯ অক্টোবর ২০০৬ তারিখ পর্যন্ত তিনি এ দায়িত্ব পালন করেন।
২০০৫ সালে আমিনুল মন্ত্রী থাকাকালীন বিএনপি নেতা রাজশাহী-৩ আসনের তৎকালীন সাংসদ আবু হেনা, আমিনুলের বিরুদ্ধে উদ্রবাদী নেতা বাংলা ভাইকে মদদ দেওয়ার অভিযোগ আনেন। ২০০৭ সালের জানুয়ারিতে বাংলা ভাই’র ফাঁসি কার্যকরের প্রাক্কালে ইসলামী জঙ্গিবাদের মদদ দাতাদের মধ্যে একজন হিসেবে আমিনুলের নাম বলেন। ২০০৭ সালের জুলাইতে তার অবর্তমানে রাজশাহীর জেলা আদালত আমিনুলকে ২০০৪ সালে বাগমারা উপজেলায় জঙ্গী সংগঠন জামাত-উল-মুজাহিদীন বাংলাদেশকে মদদ ও মানুষকে নির্যাতনের অভিযোগে ৩০ বছর ৬ মাসের কারাদণ্ড প্রদান করে।
২০০৯ সালের মে মাসে যুক্তরাষ্ট্র-ভিত্তিক সংবাদ মাধ্যম ফ্রন্টলাইন ওয়ার্ল্ড প্রতিবেদন প্রকাশ করে যেখানে ২০০৪ সালে মন্ত্রী থাকাকালীন জার্মান টেলিযোগাযোগ কোম্পানি সিমেন্সকে কাজ পাইয়ে দেওয়ার জন্য ঘুষ গ্রহণের অভিযোগ আনা হয়। ২০০৯ সালের জুলাইতে আমিনুল আদালতে আত্মসমর্পণ করেন ও তাকে জেলে পাঠানো হয়। পরবর্তীতে তিনি জামিনে মুক্তি পান। ২০১৮ সালের জানুয়ারিতে বাংলাদেশের প্রধানমন্ত্রী শেখ হাসিনা প্যারাডাইস পেপার্সে নাম আসা ৫০ জন বাংলাদেশীদের মধ্যে আমিনুল একজন বলে উল্লেখ করেন।
আমিনুল হক ব্যক্তিগত জীবনে আভা হকের সাথে বিবাহ বন্ধনে আবদ্ধ হন। তার ভাই এনামুল হক বাংলাদেশ পুলিশের সাবেক আইজি।
আমিনুল হক (দ্ব্যর্থতা নিরসন)
আমিনুল হক নামে নিম্নের ব্যক্তিবর্গকে নির্দেশ করতে পারেঃ
মেলান্দহ উমির উদ্দিন পাইলট উচ্চ বিদ্যালয়
"মেলান্দহ উমির উদ্দিন পাইলট উচ্চ বিদ্যালয়" ময়মনসিংহ বিভাগের জামালপুর জেলার মেলান্দহ উপজেলায় অবস্থিত। এই বিদ্যালয়টি জামালপুর জেলার অন্যতম ঐতিহ্যবাহী শিক্ষা প্রতিষ্ঠান। ৬ষ্ঠ-১০তম গ্রেড সমমানের পাঠদান করা হয়। অত্র প্রতিষ্ঠানে প্রায় ২০০০ এর মত ছাত্রছাত্রী রয়েছে। ১৯৩৭ সালে তৎকালীন ইংরেজ শাসনামলে প্রতিষ্ঠা পায় বিদ্যালয়টি। বিদ্যালয়টির একটি প্রশস্ত খেলার মাঠ রয়েছে। মূল ভবনটি একতলা ও নতুন ভবনটি দ্বিতল বিশিষ্ট।
১৯৩৭, বৃটিশ ভারত (২০৩৭ সালে ১০০ বছর পূর্তি)
জেএসসি, এসএসসি ও এসএসসি ভোকেশনাল।
৬ষ্ঠ-১০তম গ্রেড।
সাদা শার্ট ও নেভি ব্লু প্যান্ট।
আন্তঃ বিদ্যালয় ফুটবল ও ক্রিকেট, ভলিবল, শীতকালীন ক্রীড়ানুষ্ঠান।
এই বিদ্যালয়ের অনেক সাবেক ছাত্র আছেন যারা দেশ ও জাতি গঠনে অসামfন্য অবদান রেখেছেন। আবার অনেকে স্বাধীনতা সংগ্রামের সাথে জড়িত ছিলেন। বীর মুক্তিযোদ্ধা "শাহজাহান মাস্টার" অত্র প্রতিষ্ঠানের ছাত্র এবং শিক্ষকতাও করেছেন। এছাড়াও মুক্তিযোদ্ধা কমান্ডার "আনোয়ার হোসেন," "ডাঃ তোফাজ্জল হোসেন", আব্দুল মান্নানসহ অনেক গণ্যমান্য ব্যক্তিবর্গ অত্র প্রতিষ্ঠানের শিক্ষার্থী ছিলেন। এছাড়াও রাজনৈতিক ব্যক্তিত্ব হাজী দিদার পাশা, আব্দুর রাজ্জাক সুজা-ও এই প্রতিষ্ঠানে অধ্যয়ন করেছেন।
শীতকালীন ক্রীড়ানুষ্ঠান
ঋতব্রত মুখোপাধ্যায়
ঋতব্রত মুখোপাধ্যায় একজন ভারতীয় বাঙালি চলচ্চিত্র এবং থিয়েটার অভিনেতা।
সুজয় ঘোষ পরিচালিত ২০১২ সালে মুক্তিপ্রাপ্ত কাহানি সিনেমায় একটি ছোট্ট ভূমিকায় অভিনয় করে ঋতব্রত তার অভিনয় জীবন শুরু করেছিলেন। তার পরবর্তী চলচ্চিত্র ছিল অনিন্দ্য চট্টোপাধ্যায়ের পরিচালনায় ওপেন টি বায়োস্কোপ। দূর্গা সহায় এবং "দ্য ওয়াটারফল" ছোট ছবিটিতেও ঋতব্রত কেঁদ্রগত চরিত্রে অভিনয় করেছিল।ঋতব্রত মুখোপাধ্যায়ের পিতা শান্তিলাল মুখোপাধ্যায় বাংলা চলচ্চিত্র ও টেলিভিশন শিল্পের একজন সুপরিচিত অভিনেতা হওয়ার পাশাপাশি তিনি খুব ভালো থিয়েটার অভিনেতাও।
আন্তোনিও সালিয়েরি
আন্তোনিও সালিয়েরি (; ১৮ আগস্ট ১৭৫০ - ৭ মে ১৮২৫) ছিলেন একজন ইতালীয় ধ্রুপদী সুরকার, সঙ্গীত পরিচালক এবং শিক্ষক। তিনি ভেনিস প্রজাতন্ত্রের ভেরোনার দক্ষিণের লেনিয়াগোয় জন্মগ্রহণ করেন। প্রাপ্ত বয়সে তিনি হাবস্‌বুর্গে কাটান এবং সেখানেই তার কর্মজীবন অতিবাহিত করেন।
সালিয়েরি আঠার শতাব্দীর শেষভাগে অপেরার বিকাশে গুরুত্বপূর্ণ ভূমিকা পালন করেন। ফ্লোরিয়ান লিওপল্ড গাসমান ও ক্রিস্টফ ভিলিবাল্ড গ্লুকের শিক্ষার্থী হিসেবে সালিয়েরি কসমোপলিটার সুরকার ছিলেন এবং তিনটি ভাষায় অপেরা লিখেছেন। সালিয়েরি অপেরাধর্মী সুরের শব্দভাণ্ডারে অনেক বৈশিষ্ট্য যোগ করেন এবং সমকালীন সুরকারের উপর তার সঙ্গীতের ব্যাপক প্রভাব ছিল।
সালিয়েরির সঙ্গীত ১৮০০ ও ১৮৬৮ সালের মধ্যে ধীরে ধীরে হারিয়ে যেতে থাকে এবং খুবই অল্প শোনা যেত। বিংশ শতাব্দীর শেষভাগে পিটার শেফারের মঞ্চনাটক "আমাডেয়ুস" (১৯৭৯) ও এর "চলচ্চিত্ররূপে" (১৯৮৪) সালিয়েরির কাল্পনিক চিত্রায়নের ফলে পুনরায় তার খ্যাতি ছড়িয়ে পড়ে। ১৭৯১ সালে মাত্র ৩৫ বছর বয়সে ভোল্‌ফগাংক্‌ আমাডেয়ুস মোৎসার্টের মৃত্যুর পর গুজব ছড়ায় মোৎসার্ট ও সালিয়েরি একে অপরের প্রতিদ্বন্দ্বী ছিলেন এবং সালিয়েরি তাকে বিষ পান করিয়ে হত্যা করেন। তবে গবেষণায় দেখা যায় তারা দুজনেই একে অপরের কাজকে শ্রদ্ধা করতেন।
প্রথম মহীপাল
প্রথম মহীপাল ছিলেন পাল সাম্রাজ্যের একাদশতম সম্রাট ও পালাধিপতি দ্বিতীয় বিগ্রহপালের পুত্র। তিনি তাঁর রাজত্বকালে পিতার হৃতরাজ্য পুনর্বিজয় করে বিলুপ্ত সাম্রাজ্যের বৃহদাংশ উদ্ধার করেছিলেন। বাংলার লোকশ্রুতিতে মহীপালের কীর্তি গৌরবান্বিত হয়ে আছে। তিনি আনুমানিক ৯৭৭ খ্রিস্টাব্দ থেকে ১০২৭ খ্রিস্টাব্দ পর্যন্ত রাজত্ব করেন।
দ্বিতীয় বিগ্রহপালের রাজত্বকালে বৃহৎ পালরাজ্যের অধিকাংশ করচ্যুত হয়ে মগধাঞ্চলে কেন্দ্রীভূত হয়ে গিয়েছিল। প্রথম মহীপাল অনেক বছরের অবিরত সংগ্রামের পর হৃত উত্তরবঙ্গ ও পূর্ববঙ্গ অধিকার করে রাজ্যের অভ্যন্তরীণ শান্তিশৃঙ্খলা পুনঃস্থাপন করেন। সারনাথের অনেক জীর্ণ বৌদ্ধবিহার ও মন্দিরের সংস্কার, নতুন মন্দির-বিহারের প্রতিষ্ঠা, বুদ্ধগয়া বিহারের সংস্কার প্রভৃতি তাঁর প্রতিষ্ঠা বাড়িয়ে দিয়েছিল।
বাংলার লোকায়ত ক্ষেত্রে "মহীপালের গীত" সম্রাট মহীপালকে স্মরণীয় করে রেখেছে। তাঁর নামাঙ্কিত বাংলার বিভিন্ন নগর (রংপুরের মাহীগঞ্জ, বগুড়ার মহীপুর, দিনাজপুরের মাহীসন্তোষ, মুর্শিদাবাদের মহীপাল) এবং দীঘি (দিনাজপুরের মহীপালদীঘি, মুর্শিদাবাদের সাগরদীঘি) আজও তাঁর স্মৃতি বহন করছে।
বুরেওয়ালা
বুরেওয়ালা (), (), পাকিস্তানের পাঞ্জাবের ভেহারী জেলার একটি শহর। বুরেওয়ালা শহরটি বুরেওয়ালা তহসিল সদর দফতর, যেটি জেলা প্রশাসনের প্রশাসনিক উপবিভাগ হিসেবে কাজ করে থাকে। এটি ৩০°১০'০এন৭২°৩৯'০ই দ্রাঘিমাংশে অবস্থিত এবং এটির উচ্চতা প্রায় ১৩৩ মিটার (৪৯ ফুট) এ অবস্থান করছে। পাকিস্তানের ১৯৯৮ সালের আদমশুমারীর হিসাব অনুযায়ী, বুরেওয়ালার জনসংখ্যা ছিল প্রায় ১৫০,০০০ জন এর মত। ২০০০ সাল পর্যন্ত, জনসংখ্যা দিক থেকে এটি পাকিস্তানের ৩১তম বৃহত্তম শহর হিসেবে পরিচিত। বুরেওয়াল এর ডাক কোড হচ্ছে ৬১০০১।
চকওয়াল
চকওয়াল (পাঞ্জাবি এবং ) পাকিস্তানের পাঞ্জাব শহরের চকওয়াল জেলার রাজধানী এবং প্রধান শহর। এটি ইসলামাবাদের রাজধানী থেকে প্রায় ৯০ কিলোমিটার দক্ষিণ-পূর্ব অবস্থিত এবং প্রাদেশিক রাজধানী লাহোর থেকে প্রায় ২৭০ কিলোমিটার দূরে অবস্থান করছে।
চকওয়াল পাকিস্তানের উত্তর পাঞ্জাবের পোটোহারের ধননী অঞ্চলে অবস্থান করছে। ১৮৫৭ সালের বিদ্রোহ চলাকালীন সময়ে চকওয়ালের চৌধুরীগণ (সরপাক) ব্রিটিশ রাজ্যের হাত ধরে চকওয়াল থেকে রাওয়ালপিন্ডিতে রাজধানীকে শক্তিশালী করে তোলার লক্ষে খিলত ও জগীরদের হাতে তুলে দেন।
২০০৯ সালের এপ্রিল মাসে, একটি মসজিদে সন্ত্রাসী হামলার ফলে ৩০ জনেরও অধিক লোক নিহত হয়েছিল।
চিনিওট
চিনিওট (উর্দু, ) পাকিস্তানের পাঞ্জাব রাজ্যের চিনিট জেলার প্রশাসনিক সদর দপ্তর এটি একটি শহর। চিনাব নদীর তীরে এটি তার অসাধারণ কাঠের আসবাবপত্র, স্থাপত্য ও মসজিদের জন্য সুপরিচিত এবং এটি ওমর হায়াত মহলের বাড়ির জন্যও জনপ্রিয়।
১৯৯৮ সালের আদমশুমারি হিসাব অনুযায়ী, চিনিওট জেলার জনসংখ্যা ছিল প্রায় ৯৬৫,১২৪ (যার মধ্য ১৭২,৫২২ নগর অন্তর্ভুক্ত)। এছাড়াও ২০১০ সালের আনুমানিক আদমশুমারি হিসাব অনুযায়ী, চিনিওট শহরের শহুরে জনসংখ্যা ছিল প্রায় ২০১,৭৮১ জন এর মত। এখানকার জনগনের পাঞ্জাবী ভাষায় কথা বলে থাকে।
চিনিওট একটি গরম আধা-শুষ্ক জলবায়ু এলাকা। এখানকার আবহাওয়া পরিবর্তনশীল।
গুজার খান
গুজার খান (পাঞ্জাবি/) পাকিস্তানের পাঞ্জাব প্রদেশের রাওয়ালপিন্ডি জেলার একটি শহর। এটি গুজার খান এর তহসিল সদর দপ্তর এবং পাঞ্জাবের বৃহত্তম তহসিল ভূমি অঞ্চল হিসেবে পরিচিত এলাকা।
গুজার খান পাকিস্তানের ইসলামাবাদ থেকে প্রায় ৫৫ কিলোমিটার দক্ষিণপূর্ব এবং পাঞ্জাব রাজধানী লাহোরের উত্তর-পশ্চিমের প্রায় ২২০ কিলোমিটার দক্ষিণে অবস্থান করছে। ভৌগলিক অবস্থান অনুযায়ী, শহরটির উত্তরে রাওয়ালপিন্ডি, ইসলামাবাদ ও এটক, দক্ষিণে ঝািলাম, লাহোর ও গুজরাত, পূর্বে আযাদ কাশ্মীর ও কাহুতা এবং পশ্চিমে চকওয়াল এবং খুশাব ঘিরে রেখেছে।
শহরটি পটুহর অঞ্চলের প্রাণকেন্দ্রে অবস্থান করছে, যেটি শহর ও পার্শ্ববর্তী অঞ্চলটি তার সামরিক সংস্কৃতির জন্য বিখ্যাত এবং কখনও কখনও শাহেদের ভূমি হিসাবে পরিচিত, এঠছাও এটি নিশান-ই-হায়দারের থেকে সম্মানজন ২টি পুরস্কার গ্রহণ করেছেন। শহরের অন্যান্য কেন্দ্রের মত এখানকার প্রধান জেলা শহরেও হাসপাতাল রয়েছে, যেখানে বেসরকারি ও জনস্বাস্থ্য ও চিকিৎসা সেবা রয়েছে।
পালমোলিভ
পালমোলিভ (ইংরেজি:Palmolive) ট্রেডমার্ক এর পণ্যগুলি আমেরিকান কোম্পানি কোলগেট-পালমোলিভ দ্বারা উৎপাদিত। পালমোলিভ নামটির উৎপত্তি ১৮৯৮ সালে এবং কোম্পানিটি বিভিন্ন দেশে সহযোগী পণ্য বিক্রি করে। যেমন, পণ্যগুলির মধ্যে অন্তর্ভুক্ত সাবান, শ্যাম্পু, চুলের কন্ডিশনার, শরীর ধৌত এবং হাত ধৌত করার তরল। এছাড়াও কিছু দেশে পণ্যের তালিকায় থালাবাসন ধৌত করার তরলও অন্তর্ভুক্ত।
এটি ১৮৬৪ সালে প্রতিষ্ঠিত হয়। বি. জে. জনসন সাবান কোম্পানি ১৮৯৮ সালে পাম(Palm) এবং অলিভ(Olive) তেল দিয়ে পালমোলিভ (Palmolive) সাবান উৎপাদন শুরু করে, উক্ত সূত্রটি কোম্পানির দ্বারা তৈরি করা হয়েছিল। ১৯২৮ সালে কোলগেট এবং পালমোলিভ কোম্পানিকে একত্রিত হিসাবে দেখা গেছে। ১৯৫৩ সালে কোম্পানিটি যৌথ উদ্যোগ কোম্পানিতে পরিণত হয়ে কোলগেট-পালমোলিভ কোম্পানি নামে পরিচিত হয়।
সিটি পলিটেকনিক ইন্সটিটিউট
সিটি পলিটেকনিক ইনস্টিটিউট, খুলনা বাংলাদেশে খুলনায় অবস্থিত বৃহত্তম এবং প্রথম বেসরকারি পলিটেকনিক ইনস্টিটিউট।
২০০৩ এর প্রথম দিকে, ফোর্ড ফাউন্ডেশনটি বাংলাদেশ কারিগরি শিক্ষা বোর্ড-এর পাঠ্যক্রমের উপর ভিত্তি করে ৪ বছরের দীর্ঘ কোর্সসহ সিটি পলিটেকনিক ইনস্টিটিউট, খুলনা প্রতিষ্ঠা করে।
এই প্রতিষ্ঠান বাংলাদেশ কারিগরি শিক্ষা বোর্ডের অধীনে প্রকৌশল ডিপ্লোমা, টেক্সটাইল প্রযুক্তির ডিপ্লোমা এবং ছয় মাসের সংক্ষিপ্ত কোর্স প্রদান করে।
গুজরাত (পাকিস্তান)
গুজরাত (পাঞ্জাবি, ), পাকিস্তানের পাঞ্জাব প্রদেশের একটি শহর। এটি গুজরাত জেলার রাজধানী এবং পাকিস্তানের ১৮তম বৃহত্তম শহর। সিয়ালকোট এবং গুজরানওয়াল এর নিকটবর্তী শহরগুলির সাথে গুজরাতের রপ্তানি-ভিত্তিক অর্থনীতির সাথে তথাকথিত শিল্প নগরীগুলির স্বর্ণযুগের ত্রিভুজময় অংশ হিসেবে ধরা হয়।
পাকিস্তানের গুজরাতের দুটি বিখ্যাত নদী ঝিলম নদী এবং চিনাব নদীর মধ্যে অবস্থিত একটি প্রাচীন শহর হিসেবে পরিচিত। ভৌগলিক অবস্থান অনুযায়ী, শহরটির উত্তর-পূর্ব দিকে জম্মু ও কাশ্মির, পূর্ব-পশ্চিমে ঝিলম নদী থেকে পূর্ব এবং দক্ষিণ-পূর্ব দিকে চিনাব নদী দ্বারা আবদ্ধ, এটি গুজরানওয়ালা ও সিয়াওলকোট জেলায় বিভক্ত এবং পশ্চিমে মন্দি বাহাউদ্দিন জেলা। গুজরাতে মোট তিনটি তহসিল রয়েছে, যার নাম হচ্ছে; সরাই আলমগীর, খরিয়ান ও গুজরাত।
গুজরাতের জলবায়ু প্রায় নাতীশীতোঞ্চ।
কামাল কাদির
কামাল কাদির একজন বাংলাদেশী-মার্কিন শিল্পোদ্যোক্তা। তিনি পরচিত বাংলাদেশে প্রথম ই কমার্স প্রতিষ্ঠান সেলবাজার এবং মোবাইল ব্যাংকিং সেবা বিকাশ এর প্রতিষ্ঠাতা হিসাবে। ২০০৯ শালে টেড তাকে টেড ফেলো হিসাবে মনোনীত করে এবং ওয়ার্ল্ড ইকোনমিক ফোরাম তাকে ইয়ং গ্লোবাল লিডার হিসাবে ঘোষণা করে।
তিনি ওবেরলিন কলেজ থেকে বিএ এবং এমআইটি স্লোন স্কুল অব ম্যানেজমেন্ট এমবিএ করেন। 
কামাল কাদির ইনসাইট ভেঞ্চার পার্টনারসে শিক্ষানবিস হিসাবে কাজ করেছেন, যাকি অসিডেন্টার পেট্রোলিয়াম এর বাংলাদেশে ব্যবসা উন্নয়ন সংক্রান্ত কাজ করত এবং তিনি নিউইয়র্ক সিটি চেম্বার অফ কমার্সের হয়ে কাজ করেছেন।
বাংলাদেশে ই কমার্সের সাথে তিনি সেলবাজার.কম দিয়ে পরিচিত করান। ৪০ লাখ গ্রাহক হওয়ার পর এটি টেলিনর কোম্পানির গ্রামীণফোন কর্তৃক অধিগ্রহণ করা হয়। পরবর্তীতে এটি এখানেই.কম নামে পরিবর্তিত হয়। 
বর্তমানে কাদির বিকাশ, মোবাইল ফোন ভিত্তিক অর্থ আদান প্রদানের একটি সার্ভিস এর প্রধান হিসাবে কাজ করছেন। বিকাশ বিশ্বের দ্বিতীয় বৃহৎ এবং সবচেয়ে দ্রুত বর্ধণশীল মোবাইল ব্যাংকিং সার্ভিস কোম্পানি।
তিনি ওপেন ওয়ার্ল্ড ইনিশিয়েটিভ এর প্রতিষ্ঠাতা সদস্য। তিনি আনোয়ারুল কাদির ফাউন্ডেশনের সাথেও যুক্ত যেটি কিনা উন্নয়নশীল দেশগুলোতে উদ্ভাবন নিয়ে কাজ করে থাকে।
পুনম সিনহা
পুনম সিনহা (অথবা চন্ডিরামানী) (জন্ম: ৩ নভেম্বর ১৯৪৯) হলেন একজন ভারতীয় অভিনেত্রী এবং ফ্যাশন মডেল। তিনি তাঁর ক্যারিয়ারের শুরুর দিকে, কোমল নামে হিন্দি চলচ্চিত্রে অভিনয় করেছিলেন। তিনি ১৯৬৮ সালে আয়োজিত "মিস ইয়াং ইন্ডিয়া" জয়লাভ করেছেন। তিনি হিন্দি চলচ্চিত্রতে পার্শ্ব ভূমিকায় অভিনয়ের পাশাপাশি দুটি চলচ্চিত্রের প্রযোজক ছিলেন।
পুনম হায়দ্রাবাদের একটি সিন্ধি পরিবারে জন্মগ্রহণ করেন।
"জিগরি দোস্ত", "দিল দিওয়ানা"র মতো চলচ্চিত্রে তিনি কোমল নামে নিজেকে উপস্থাপন করেছিলেন। ১৯৭৩ সালে মুক্তিপ্রাপ্ত সবক চলচ্চিত্রে তিনি শত্রুঘ্ন সিনহার বিপরীতে অভিনয় করেছিলেন।
এই দুইজন পরবর্তীতে ১৯৮০ সালে বিবাহ বন্ধনে আবদ্ধ হন। চলচ্চিত্রে অভিনয়ের পূর্বে, দুইজন সর্বপ্রথম ভ্রমণকালে একটি ট্রেনের ভবনে সাক্ষাৎ করেছিলেন। বিয়ের পর, তিনি মূলত তার সন্তানদের লালনপালন করার জন্য তার অভিনয় পেশা ছেড়ে দেন। ত্রিশ বছরের দীর্ঘতম বিরতির পর, তিনি ২০০৮ সালে মুক্তিপ্রাপ্ত চলচ্চিত্র জোধা আকবরে অভিনয় করেন, যেখানে তিনি হামিদা বানু বেগম চরিত্রে অভিনয় করেছিলেন। মোলিকা হামিদা বানু বেগম - সম্রাট আকবরের মা, হৃত্বিক রোশন দ্বারা পরিচালিত, চলচ্চিত্র পরিচালক আশুতোষ গোয়ারিকের পরিচালিত।
১৯৮০ সালে, তিনি অভিনেতা-রাজনীতিবিদ শত্রুঘ্ন সিনহাকে বিয়ে করেন। তাদের দুই ছেলে, অভিনেতা লাভ সিনহা এবং কুশ সিনহা এবং এক কন্যা বলিউড অভিনেত্রী সোনাক্ষী সিনহা রয়েছে।
উরি: দ্য সার্জিক্যাল স্ট্রাইক
উরি: দ্য সার্জিক্যাল স্ট্রাইক হচ্ছে ২০১৯ সালে মুক্তিপ্রাপ্ত ভারতীয় অ্যাকশন চলচ্চিত্র, যেটির পরিচালনা এবং চিত্রনাট্যকারের দায়িত্ব পালন করেছেন আদিত্য ধর এবং এই চলচ্চিত্রটি রনি স্ক্রুওয়ালার আরএসভিপি মুভিজের ব্যানারের অধীনে নির্মিত হয়েছিল। ভিকি কৌশল, পরেশ রাওয়াল, মোহিত রায়না ও যামী গৌতম এই চলচ্চিত্রের প্রধান চরিত্রে অভিনয় করেছেন। ২০১৬ সালের উড়ি আক্রমণের প্রতিশোধের একটি নাটকীয় ঘটনা এই চলচ্চিত্রে প্রকাশ করা হয়েছে; এই চলচ্চিত্রটিতে ভারতীয় সেনাবাহিনী মেজর বিহান সিং শেরগিল দ্বারা যুদ্ধ সংগঠন করার ঘটনাটি গুরুত্বের সাথে প্রকাশ করা হয়েছে। "উরি" ২০১৯ সালের ১১ই জানুয়ারি তারিখে মুক্তি পায়। সমালোচকদের কাছ থেকে মিশ্র প্রতিক্রিয়া গ্রহণ করার পাশাপাশি এই চলচ্চিত্রটি মুক্তির প্রথম সপ্তাহ শেষে ৩৫.৭৩ কোটি রুপি আয় করে।
রিয়াল মাদ্রিদ বালোনসেস্তো বি
রিয়াল মাদ্রিদ বালোনসেস্তো বি (ইংরেজি: রিয়াল মাদ্রিদ বাস্কেটবল বি) হচ্ছে রিয়াল মাদ্রিদ বালোনসেস্তোর সংরক্ষিত দল। এই দল বর্তমানে স্পেনের অপেশাদার স্তরের চতুর্থ স্তরের লীগ লিগা ইবিএ-এ খেলে।
রিয়াল মাদ্রিদ বালোনসেস্তোর সংরক্ষিত দলটি ১৯৫৫ সালে সিবি ফিয়েস্তা আলেগ্রে নামে প্রতিষ্ঠিত হয়েছিল, কিন্তু ১৯৩১ সাল থেকে এটি খেলা শুরু করেছিল। ফিয়েস্তা আলেগ্রে নামে প্রতিষ্ঠিত হওয়ার পরবর্তীতে দলটির নাম ক্লাব এস্পেরিয়া নামেও পরিচিত ছিল। এই নামের সাথে এটি তিনটি মৌসুমে, লীগ ন্যাশনাল, শীর্ষ-স্তরের স্পেনীয় লীগ এবং কোপা দেল রে-এর (স্পেনীয় কাপ) ফাইনালে খেলেছিল। এস্পেরিয়া হচ্ছে একমাত্র সংরক্ষিত দল, যেটি যা এই খেলা খেলতে পারে। ১৯৬০ সালে মৌসুমে এস্পেরিয়া তার স্থান পদত্যাগ করেন।
১৯৯৮ সালে, এই দলটি পুনরায় প্রতিষ্ঠিত হয় এবং এরপর ২০০৩ থেকে ২০০৬ সাল পর্যন্ত বিরতি থাকা সত্ত্বেও, এই দলটি প্রতিযোগিতায় অংশগ্রহণ করা অব্যাহত রেখেছিল। ২০০৬ সালে, এটি দলটি এলইবি ২ বিভাগে খেলা শুরু করে।
ব্যাটালিয়ন ৬০৯
ব্যাটালিয়ন ৬০৯ হচ্ছে ব্রিজেশ বাটুকনাথ ত্রিপাঠী দ্বারা পরিচালিত এবং নারায়ণদাস লালওয়ানি দ্বারা প্রযোজিত ২০১৯ সালে মুক্তিপ্রাপ্ত ভারতীয় অ্যাকশন চলচ্চিত্র, যেটি এন. জে. লালওয়ানি ফিল্মস এবং বিগ কার্টেইন্স মিডিয়া প্রাইভেট লিমিটেডের ব্যানারে নির্মিত হয়েছে। শোয়েব ইব্রাহীম, ইলিনা কাজান এবং ফারনাজ শেঠী এই চলচ্চিত্রের প্রধান চরিত্রে অভিনয় করেছেন। এটি ২০১৯ সালের ১১ই জানুয়ারি তারিখে মুক্তি পেয়েছে।
অ্যান্থনি ফ্রান্সিয়োসা
অ্যান্থনি ফ্রান্সিয়োসা (; জন্ম: অ্যান্থনি জর্জ পাপালেও, ২৫ অক্টোবর ১৯২৮ - ১৯ জানুয়ারি ২০০৬) ছিলেন একজন মার্কিন অভিনেতা। তিনি মঞ্চনাটকে কাজ করে সফলতা অর্জন করেন এবং ব্রডওয়ে মঞ্চে "আ হ্যাটফুল অব রেইন" নাটকে অভিনয় করে টনি পুরস্কারের মনোনয়ন লাভ করেন। এই নাটকের "চলচ্চিত্ররূপে" (১৯৫৭) অভিনয় করে তিনি শ্রেষ্ঠ অভিনেতা বিভাগে একাডেমি পুরস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং ভেনিস চলচ্চিত্র উৎসব থেকে শ্রেষ্ঠ অভিনেতা বিভাগে ভল্পি কাপ অর্জন করেন। ১৯৫৯ সালে "ক্যারিয়ার" চলচ্চিত্রে অভিনয় করে তিনি সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন এবং ১৯৬৫ সালে "রিও কঞ্চোস" চলচ্চিত্রে অভিনয় করে অপর একটি গোল্ডেন গ্লোব পুরস্কারের মনোনয়ন লাভ করেন।
টেলিভিশনে তিনি বেশ কয়েকটি ছোট ভূমিকায় অভিনয়ের পাশাপাশি পাঁচটি টেলিভিশন ধারাবাহিকে প্রধান চরিত্রে অভিনয় করেন; সেগুলো হল সিটকম "ভ্যালেন্টাইন্‌স ডে" (১৯৬৪-১৯৬৫), নাট্যধর্মী "দ্য নেম অব দ্য গেম" (১৯৬৮-১৯৭১), "সার্চ" (১৯৭২-১৯৭৩), "ম্যাট হেম" (১৯৭৫) এবং "ফাইন্ডার অব লস্ট লাভস" (১৯৮৪)।
ফ্রান্সিয়োসা ১৯২৮ সালের ২৫শে এপ্রিল নিউ ইয়র্ক সিটির ছোট ইতালি অংশে জন্মগ্রহণ করেন। তার পিতা একজন নির্মাণ কর্মী ও মাতা একজন দর্জি ছিলেন। তারা দুজনেই ইতালীয়-মার্কিন ছিলেন। তার পিতামহ-মাতামহরা ১৮৯০ সালে ইতালির বাসিলিকাতার মেলফি থেকে মার্কিন যুক্তরাষ্ট্রে এসেছিলেন। তিনি তাদের একমাত্র সন্তান। তার যখন এক বছর বয়স তখন তার পিতামাতার বিবাহবিচ্ছেদ ঘটে। তিনি তার মাতা ও খালার কাছে বেড়ে ওঠেন। তিনি পরবর্তী কালে বলেন যে তিনি নিজেকে তার পিতা কর্তৃক পরিত্যক্ত মনে করতেন। তিনি শ্রমিক, ওয়েল্ডার, থালা ধৌতকারী ও পাচক হিসেবে কাজ করতেন। তিনি বলেন যে আকস্মিকভাবেই তিনি অভিনয়ের সাথে জড়িয়ে পড়েন। তার পেশাদার কর্মজীবন শুরুর সময় তিনি তার মায়ের বিবাহপূর্ব নাম ফ্রান্সিয়োসা গ্রহণ করেন।
ঝিলাম
ঝিলাম (, )ঝিলাম নদীর তীরে অবস্থিত একটি শহর; যেটি পাকিস্তানের পাঞ্জাব প্রদেশের উত্তরের অবস্থিত একই নামে জেলা শহরের নামে নামকরণ করা হয়। স্বাধীনতার পূর্ববর্তী সময়ে ব্রিটিশ সেনাবাহিনীতে বিপুল সংখ্যক সৈন্য সরবরাহ করার জন্য জেলা খুবই সুপরিচিত এলাকা হিসেবে খ্যাত রয়েছে, এবং পরবর্তীতে পাকিস্তান সশস্ত্র বাহিনীতে (যার কারণস্বরুপ এটি সৈন্যদের শহর বা শহীদদের শহর এবং যোদ্ধাদের অপরিসীম ভূমিকা হিসাবেও পরিচিতি লাভ করে।
রিচার্ড লেস্টার
রিচার্ড লেস্টার লিবম্যান (; জন্ম: ১৯ জানুয়ারি ১৯৩২) হলেন একজন মার্কিন চলচ্চিত্র পরিচালক। তিনি ১৯৬০-এর দশকে সঙ্গীতদল দ্য বিটল্‌সের সাথে কাজ করে এবং ১৯৮০-এর দশকে সুপারম্যান চলচ্চিত্র ধারাবাহিকে কাজ করে পরিচিতি অর্জন করেন। তার নির্মিত যৌন উত্তেজক হাস্যরসাত্মক চলচ্চিত্র "দ্য ন্যাক ...অ্যান্ড হাউ টু গেট ইট" (১৯৬৫) কান চলচ্চিত্র উৎসবে সেরা চলচ্চিত্র হিসেবে পাল্ম দর অর্জন করে এবং বার্লিন আন্তর্জাতিক চলচ্চিত্র উৎসবে সেরা চলচ্চিত্র হিসেবে স্বর্ণ ভল্লুকের মনোনয়ন লাভ করে। তার "দ্য ব্যাড সিটিং রুম" (১৯৬৯) ছবিটি বার্লিন আন্তর্জাতিক চলচ্চিত্র উৎসবে সেরা চলচ্চিত্র হিসেবে স্বর্ণ ভল্লুকের মনোনয়ন লাভ করে এবং সি.আই.ডি.এ.এল.সি. গান্ধী পুরস্কার অর্জন করে।
এশিয়াটিক সোসাইটি ঐতিহ্য জাদুঘর
এশিয়াটিক সোসাইটি ঐতিহ্য জাদুঘর বাংলাদেশের রাজধানী ঢাকা শহরে অবস্থিত একটি জাদুঘর। ২০১৯ সালের ৩রা জানুয়ারি পরীক্ষামূলক ভাবে জাদুঘরটি দর্শনার্থীদের জন্য উন্মুক্ত করা হয়। জাদুঘরটির প্রতিষ্ঠা ২০১৮ সালের ১১ অক্টোব।
এশিয়াটিক সোসাইটি ঐতিহ্য জাদুঘর ঢাকা শহরের নিমতলী নামক স্থানে অবস্থিত।
মোগল ও ব্রিটিশ আমলের মধ্যবর্তী সময়ে ঢাকা তথা বাংলার সমাজ, অর্থনীতি, ধর্ম, জীবন ইত্যাদি বিষয়ে ঐতিহাসিক গুরুত্ব এবং শিক্ষা, সংস্কৃতি এবং গবেষণার কেন্দ্র হিসেবে জাদুঘরটি প্রতিষ্ঠা করা হয়।
নিমতলী প্রাসাদের ধ্বংসাবশেষ হিসেবে পরিচিত নিমতলী দেউড়ী ভবনে জাদুঘরটি প্রতিষ্ঠা করা হয়েছে। ভবনটি ১৭৬৫-৬৬ সালে তৈরি করা হয়। দেউড়ী অর্থাৎ প্রবেশপথ এই ভবনের ভেতর দিয়ে তৈরি করা হয়েছে বলে এর নাম দেউড়ী ভবন। ভবনটি সাধারণ তিন তলা ভবনের সমান উঁচু। এই ভবনেই এশিয়াটিক সোসাইটির প্রথম কার্যালয় ছিলো। ১৯৫২ সালের ৩রা জানুয়ারি যাত্রা শুরু করে এশিয়াটিক সোসাইটি। সংগঠনের নানা স্মারকলিপি জাদুঘরে রাখা হয়েছে। নীচতলায় মোট ৩টি গ্যালারিতে স্মারক ছাড়াও নবাবী আমল নিয়ে ইতিহাসভিত্তিক তৈরি বিভিন্ন প্রামাণ্যচিত্র দেখানো হয়। দুই তলায় দৈর্ঘ্য-প্রস্থে সমান একটি গ্যালারি আছে এবং তিন তলায় ৪৫ ফুট দৈর্ঘ্যের একটি বিশাল গ্যালারি আছে। এখানে মসলিন কাপড়, ধাতব মুদ্রা, বিভিন্ন সময়ের তৈজসপত্র রাখা হয়েছে। নবাব নুসরৎ জং এর দরবারের ত্রিমাত্রিক উপস্থানাও আছে এই গ্যালারিতে।
প্রাথমিকভাবে জাদুঘরের জন্য ঐতিহাসিক ৮৩টি স্মারক সংগ্রহ করা হয়েছে। এখানে মোট ৫টি গ্যালারিতে দরবারে ব্যবহৃত হুঁকা, মসলিন কাপড়, মুদ্রা, কাঁটা চামচ, চাকু, প্লেট, বাটি, স্যুপ পাত্র, বাতি, ক্যাশবাক্স, পানদান, কুরআন শরীফ, দোয়াত, ঝাড়বাতি ইত্যাদি রাখা হয়েছে।
অস্ট্রেলীয় একদিনের আন্তর্জাতিক ক্রিকেটারদের তালিকা
তালিকাভিত্তিক অত্র নিবন্ধটি অস্ট্রেলিয়ার পক্ষে একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে।
১১ নভেম্বর, ২০১৮ তারিখ পর্যন্ত ২২৬জন ক্রিকেটার অস্ট্রেলিয়া জাতীয় ক্রিকেট দলের সদস্য হিসেবে একদিনের আন্তর্জাতিকে অংশগ্রহণ করেছেন। যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই ওডিআই ম্যাচে তাঁর প্রথম ওডিআই ক্যাপ পায়, সেক্ষেত্রে খেলোয়াড়দের পারিবারিক নামের ইংরেজি বর্ণানুক্রম অনুসারে তালিকায় অন্তর্ভুক্ত করা হয়েছে।
১১ নভেম্বর, ২০১৮ অনুযায়ী পরিসংখ্যানটি সঠিক।
কসুর
কসুর (পাঞ্জাবী এবং ) পাকিস্তানের লাহোরের দক্ষিণে অবস্থিত একটি শহর যেটি পাঞ্জাবের প্রদেশে অবস্থান করছে। শহরটি কসুর জেলা সদর দপ্তর হিসাবে কাজ করে থাকে এবং পার্শ্ববর্তী ভারত সীমান্ত খুব সন্নিকটে অবস্থিত। ১৫২৫ সালে পশতুন অভিবাসী কর্তৃক প্রতিষ্ঠিত কসুর বর্তমানে পাকিস্তানের ২০তম জনবহুল শহর হিসেবে মর্যাদা লাভ করেছে, এবং ১৭ শতকের সুফি কবি বুল্লেহ শাহের কবরস্থানের স্থানের জন্য বিখ্যাত।
কসুরের নাম আরবী শব্দ কাসুর থেকে এসেছে (), যার অর্থ হচ্ছে "প্রাসাদ," বা "দুর্গ।" হিন্দু ঐতিহ্য অনুযায়ী দাবি করা হয়ে যে, কসুর প্রতিষ্ঠিত
চার্লস রাইট
চার্লস উইলিয়াম রাইট (; জন্ম: ২৭ মে, ১৮৬৩ - মৃত্যু: ১০ জানুয়ারি, ১৯৩৬) ইয়র্কশায়ারের হেয়ারউড এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন। পাশাপাশি কেমব্রিজ বিশ্ববিদ্যালয়ের পক্ষেও খেলেছেন তিনি। দলে মূলতঃ উইকেট-রক্ষকের ভূমিকায় অবতীর্ণ হতেন তিনি। এছাড়াও, ডানহাতি উদ্বোধনী ব্যাটসম্যান হিসেবে খেলতেন চার্লস রাইট।
চার্টারহাউজে অধ্যয়ন শেষে কেমব্রিজের ট্রিনিটি কলেজে পড়াশুনো করেছেন। দলে তিনি ব্যাটিং উদ্বোধনে নামতেন। এছাড়াও উইকেট-রক্ষকের দায়িত্বে ছিলেন।
দুইটি ভিন্ন কারণে স্মরণীয় হয়ে আছেন চার্লস রাইট। ১৮৯০ সালে প্রথম অধিনায়ক হিসেবে ইনিংস শেষ করার ঘোষণা দিয়েছিলেন তিনি। গ্রেভসেন্ডের ব্যাট এন্ড বল গ্রাউন্ডে কেন্টের বিপক্ষে নটিংহ্যামশায়ারের দ্বিতীয় ইনিংসে ১৫৭/৫ থাকা অবস্থায় ইনিংস ঘোষণা করলে কেন্টের জয়ের লক্ষ্যমাত্রা দাঁড়ায় ২৩১। তবে তাঁর এ কৌশল গ্রহণ স্বার্থকরূপ ধারন করেনি। খেলাটি ড্রয়ে পরিণত হয়। কেন্টের সংগ্রহ ৯৮/৯ হয় ও নটিংহ্যামশায়ারের দরকার ছিল মাত্র এক উইকেট।
১৮৯৩ সালে ক্রিকেটের ইতিহাসের চতুর্থ ব্যাটসম্যান হিসেবে বলে হাত ধরার কারণে আউট হন। বলটি তাঁর প্যাডে স্পর্শ করে ও তিনি তা ধরে নিকটস্থ ফিল্ডারের কাছে দিয়েছিলেন।
মেরিলেবোন ক্রিকেট ক্লাবের পক্ষেও কয়েকটি খেলায় অংশগ্রহণ ছিল তাঁর। ১৮৯৫-৯৬ মৌসুমে ইংল্যান্ড দলের সদস্যরূপে দক্ষিণ আফ্রিকা গমন করেন। ঐ সফরেই তাঁর আন্তর্জাতিক ক্রিকেট জীবনের সমাপ্তি ঘটে।
সর্বমোট চারবার বিদেশ গমন করার সুযোগ পেয়েছেন তিনি। সবগুলোতেই ইংরেজ দলের নেতৃত্বে ছিলেন লর্ড হক। ১৮৯১ সালে যুক্তরাষ্ট্র ও কানাডা, ১৮৯২-৯৩ মৌসুমে ভারত এবং ১৮৯৪ সালে উত্তর আমেরিকা গমনের পরই দক্ষিণ আফ্রিকা সফর করেন।
গোলাগুলির ঘটনায় তাঁর চোখ ক্ষতিগ্রস্ত হয়। ফলশ্রুতিতে ক্রিকেট খেলা থেকে অবসর গ্রহণ করতে বাধ্য হন। এরপর থেকে দীর্ঘকাল নটিংহ্যামশায়ার ক্রিকেট ক্লাবের সদস্যের দায়িত্ব পালন করেন।
১০ জানুয়ারি, ১৯৩৬ তারিখে ৭৩ বছর বয়সে লিচেস্টারশায়ারের সাক্সেলবি পার্ক এলাকায় চার্লস রাইটের দেহাবসান ঘটে।
খরিয়ান
খরিয়ান (), পাকিস্তানের পাঞ্জাব প্রদেশের গুজরাত জেলায় অবস্থিত একটি শহর। খরিয়ান হচ্ছে খরিয়ান তহসিল এর সদর দপ্তর। ২০০৫ সালের আদমশুমারীর আনুমানিক হিসাব অনুযায়ী শহরটির জনসংখ্যা ছিল প্রায় ২৮,৫০০ জন এর মত।.
শহরটিকে পাকিস্তানের ক্ষুদ্র নরওয়ে নামে পরিচিত; কারণ নরওয়ের প্রায় ৭০ শতাংশেরও বেশি মানুষ পাকিস্তানের এই অঞ্চলে বসবাস করে থাকেন।
নিয়ম (যোগশাস্ত্র)
নিয়ম (সংস্কৃত: नियम) আক্ষরিক অর্থ সদর্থক কর্তব্য বা ক্রিয়া। ভারতীয় ঐতিহ্যগুলিতে, বিশেষ করে যোগশাস্ত্রে, "নিয়ম" এবং তার পরিপূরক যমকে সুস্থ জীবন, আধ্যাত্মিক জ্ঞান এবং অস্তিত্বের মুক্ত অবস্থার জন্য ক্রিয়াকলাপ এবং অভ্যাসের সুপারিশ করা হয়। হিন্দুধর্মের প্রসঙ্গের উপর নির্ভর করে এটির একাধিক অর্থ আছে। বৌদ্ধ ধর্মে, এই শব্দটি প্রকৃতির নির্ণয়ের সাথে প্রসারিত, যেমনটি বৌদ্ধ "নিয়ম ধম্ম"-এ আছে। 
কর্তব্যসমূহ বিভিন্ন প্রাচীন এবং মধ্যযুগীয় হিন্দুধর্মের গ্রন্থে ব্যাপকভাবে আলোচনা করা হয়েছে। এটির যোগ ঘরানায়, তারা অষ্টাঙ্গের প্রথম দুটিতে (পদক্ষেপ, শাখা, উপাদান) বর্ণিত হয়। প্রথম অঙ্গটিকে "যম" বলা হয়, যাতে ধার্মিক আত্ম-সংযম অন্তর্ভুক্ত ("করণীয় নয়")। দ্বিতীয় অঙ্গটিকে নিয়ম বলা হয় যা ধার্মিক অভ্যাস, আচরণ এবং পর্যবেক্ষণকে ("করণীয়") অন্তর্ভুক্ত করে। একটি স্বতঃস্ফূর্ত, আলোকিত, অস্তিত্বের মুক্ত অবস্থা (মোক্ষ) অর্জনের জন্য একজন ব্যক্তির পক্ষে হিন্দুধর্মের এই কর্তব্য এবং নৈতিক প্রতিজ্ঞাগুলিকে বিবেচনা করা হয়।
পতঞ্জলির যোগসূত্রে, নিয়ম যোগশাস্ত্রের অষ্টাঙ্গের দ্বিতীয় অঙ্গ। সাধনা পদ শ্লোক ৩২ নিয়মগুলিকে তালিকাভুক্ত করে:
হিন্দুধর্মের অন্তর্বর্তী বিভিন্ন ঐতিহ্য ও ঐতিহাসিক বিতর্কের মধ্যে, কিছু গ্রন্থ নিয়মগুলির একটি ভিন্ন ও বিস্তৃত তালিকা প্রস্তাব করে। উদাহরণস্বরূপ, শাণ্ডিল্য ও বারুহ উপনিষদ,হঠযোগপ্রদীপিকা, তিরুমুলারের তিরুমান্ধীরমের তৃতীয় পুস্তকের ৫৫২ থেকে ৫৫৭ শ্লোক দশটি "নিয়ম"কে নির্দেশ করে, ইতিবাচক কর্তব্য, অনুকূল আচরণ এবং শৃঙ্খলা অনুসারে । হঠযোগপ্রদীপিকা নিম্নোক্ত সজ্জায় দশটি নিয়মকে তালিকাভুক্ত করে, শ্লোক ১.১৮-এ,
মিয়ানওয়ালী
মিয়ানওয়ালী () পাকিস্তানের মিয়ানওয়ালী জেলায় অবস্থিত একটি রাজধানী শহর।
মিয়ানওয়ালী জেলা সিন্ধু উপত্যকার সভ্যতার সময় বনগুলির সমন্বয়ে একটি কৃষি অঞ্চল ছিল। এরপর বৈদিক সভ্যতা উত্থান ঘটে। ৯৯৭ খ্রিস্টাব্দে সুলতান মাহমুদ গজনবী তার পিতার সুলতান সেবুকটেজিন কর্তৃক প্রতিষ্ঠিত গননাভিদ রাজবংশ সাম্রাজ্য প্রতিষ্ঠা করেছিলেন। ১০০৫ সালে তিনি কাবুলের শহিস জয় করেন এবং পাশাপাশি পাঞ্জাব অঞ্চল বিজয় লাভ করার জন্য অনুপ্রেরনা পান। দিল্লি সুলতানাত এবং পরবর্তীকালে মুঘল সাম্রাজ্য এই অঞ্চলে শাসন করেছিলেন। মধ্য এশিয়ার বিভিন্ন মুসলিম রাজবংশের বিজয় লাভের পর পাঞ্জাব অঞ্চলের জনসংখ্যা বেশিরভাগ মুসলিমদের আধিপত্য গড়ে ওঠে।
ব্রিটিশ শাসনের পূর্বে এলাকাটি কাবুল এবং পাঞ্জাবের গ্রিকো-বাকট্রিয়ান সাম্রাজ্যের একটি অবিচ্ছেদ্য অংশ হিসেবে গঠন করে।. ব্রিটিশ শাসনামলে ভারতীয় সাম্রাজ্যর প্রদেশ, বিভাগ এবং জেলাগুলিতে বিভক্ত ছিল; যদিও পরবর্তীতে পাকিস্তান বিভাগের স্বাধীনতা ২০০০ সাল পর্যন্ত সরকার তৃতীয় স্তরের ছিল। ব্রিটিশরা পাঞ্জাব প্রদেশের দেরা ইসমাইল খান বিভাগের অংশ হিসেবে মিয়ানওয়ালি শহরের বানু জেলার তহসিল সদর দফতরে পরিণত করেছিল। ভারতের ১৯০১ সালের আদমশুমারি আনুমানিক হিসাব অনুযায়ী, মিয়ানওয়ালির জনসংখ্যা ছিল প্রায় ৩,৫৯১ জন এর মত।
ফ্রাঙ্ক ও’কিফ
ফ্রাঙ্ক অ্যালয়সিয়াস ও’কিফ (; জন্ম: ১১ মে, ১৮৯৬ - মৃত্যু: ২৬ মার্চ, ১৯২৪) নিউ সাউথ ওয়েলসের ওয়েভার্লি এলাকায় জন্মগ্রহণকারী প্রথিতযশা অস্ট্রেলীয় প্রথম-শ্রেণীর ক্রিকেটার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও ভিক্টোরিয়ার পক্ষে খেলেছেন ফ্রাঙ্ক ও’কিফ। দলে তিনি মূলতঃ ব্যাটসম্যান হিসেবে খেলতেন।
১৯২১-২২ মৌসুমে খ্যাতির শিখরে আরোহণ করেন। সিডনি থেকে ভিক্টোরিয়ায় স্থানান্তরিত হন। এ পর্যায়ে নিউ সাউথ ওয়েলসের বিপক্ষে ৮৭ ও ৭৯, সাউথ অস্ট্রেলিয়ার বিপক্ষে ১৮০ রান তুলেন। বাদ-বাকি একাদশের সদস্যরূপে ইংল্যান্ড থেকে অ্যাশেজ ট্রফি জয় করে দেশে প্রত্যাবর্তনকারী ওয়ারউইক আর্মস্ট্রংয়ের নেতৃত্বাধীন অস্ট্রেলিয়া দলের বিপক্ষে ১৭৭ ও ১৪৪ রান সংগ্রহ করেছিলেন তিনি।
সর্বমোট ৯টি প্রথম-শ্রেণীর খেলায় অংশ নেয়ার সুযোগ পেয়েছিলেন তিনি। ৭১.২৩ গড়ে ৯২৬ রান ও ১৯.১৬ গড়ে ১২ উইকেট লাভ করেছিলেন। তন্মধ্যে, ব্যক্তিগত সেরা বোলিং পরিসংখ্যান গড়েন ৫/৪৫।
বেশ ভালোমানের অফ ব্রেক বোলার ছিলেন তিনি। পাশাপাশি মারকুটে ব্যাটসম্যান হিসেবেও স্বীকৃতি পেয়েছিলেন তিনি। ল্যাঙ্কাশায়ার লীগে চার্চ ক্লাবের পক্ষে খেলেছেন। ল্যাঙ্কাশায়ার ক্লাবের উত্তরণকল্পে পরিকল্পনা গ্রহণ করেছিলেন ফ্রাঙ্ক ও’কিফ।
মেলবোর্নে ফিল্ডার ও বোলারদের অনুশীলন ধারনা তুলে ধরেন। এরপূর্বে রান আটকানোর ক্ষেত্রে ফিল্ডারদের ভূমিকা মূর্তিবৎ ছিল।
অসুস্থতাজনিত কারণে তাঁকে হাসপাতালে ভর্তি করানো হয়। অতঃপর ২৬ মার্চ, ১৯২৪ সালে হ্যাম্পস্টিড হাসপাতালে ২৭ বছর বয়সে ফ্রাঙ্ক ও’কিফের দেহাবসান ঘটে।
মিউজিক প্লেয়ার ডেমন
মিউজিক প্লেয়ার ডেমন (এমপিডি) একটি ফ্রি ও উন্মুক্ত মিউজিক প্লেয়ার সার্ভার। এটি অডিও ফাইল চালায়, প্লেলিস্ট সাজায় ও একটি মিউজিক ডাটাবেস নিয়ন্ত্রণ করে। এর সাথে যোগাযোগ করার জন্যে ক্লায়েন্ট প্রোগ্রামের প্রয়োজন হয়। এমপিডি ডিস্ট্রিবিউশনের মধ্যে রয়েছে এনএমপিসিপিপি, একটি সিম্পল কমান্ড লাইন ক্লায়েন্ট।
এমপিডি মালিকানাধীন অডিও হার্ডওয়্যারে ব্যাপকভাবে ব্যবহৃত হয়। এমপিডি প্রকল্পে বিক্রেতাদের একটি তালিকা সংরক্ষণ করে, যাদের কেউ কেউ জিপিএল লঙ্ঘন করে।
জর্জ আলেকজান্ডার
জর্জ আলেকজান্ডার (; জন্ম: ২২ এপ্রিল, ১৮৫১ - মৃত্যু: ৬ নভেম্বর, ১৯৩০) অক্সফোর্ডশায়ারের ব্রিটওয়েল স্যালোম এলাকায় জন্মগ্রহণকারী ও ইংরেজ বংশোদ্ভূত প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮০ থেকে ১৮৮৪ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ান বুশর‍্যাঞ্জার্স দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।
আক্রমণাত্মক ভঙ্গীমায় ব্যাটিংসহ ফাস্ট বোলিং করতেন জর্জ আলেকজান্ডার। ১৮৮০ ও ১৮৮৪ সালে বিলি মারডকের নেতৃত্বাধীন অস্ট্রেলিয়া দলের ইংল্যান্ড সফর ব্যবস্থাপনার সার্বিক দায়িত্বে ছিলেন তিনি। এছাড়াও, ১৮৮২-৮৩ মৌসুমে ইভো ব্লাইয়ের নেতৃত্বাধীন ইংরেজ দলের ব্যবস্থাপনার দায়িত্বে ছিলেন। এ সফরেই ইংল্যান্ড দল অস্ট্রেলিয়া থেকে অ্যাশেজ পুণরুদ্ধার করতে সমর্থ হয়েছিল।
১৮৮০ সালে ব্যবস্থাপকের দায়িত্ব পালনের পাশাপাশি জর্জ আলেকজান্ডার দলের অন্যতম বোলার হিসেবে যুক্ত ছিলেন। বিভিন্ন উপনিবেশে গমনের পাশাপাশি ইংল্যান্ডও গমন করেন। সামগ্রিকভাবে ঐ সফরে নয় রান গড়ে ১০৯ উইকেট পেয়েছিলেন। ইংরেজ ভূমিতে অনুষ্ঠিত ওভালের প্রথম টেস্টে তিনি খেলেছিলেন। খেলায় তিনি দুই উইকেট পান ও নবম উইকেট জুটিতে দলীয় অধিনায়কের সাথে ৫২ রান তুলেন। ফলে সফরকারী দল কোনক্রমে ইনিংস পরাজয় এড়াতে সমর্থ হয়। চার বছর বাদে অ্যাডিলেড ওভালে নিজস্ব দ্বিতীয় টেস্টে অংশগ্রহণের সুযোগ পান। তবে, এবার অবশ্য কোন উইকেটের সন্ধান পাননি তিনি।
যোধপুর জেলা
যোধপুর জেলা পশ্চিম ভারতের রাজস্থান রাজ্যের একটি জেলা। যোধপুর শহরে জেলা সদর দপ্তর অবস্থিত।
২০১১ সালের আদমশুমারি অনুসারে এটি জনসংখ্যার দিক দিয়ে রাজস্থান রাজ্যের জেলাগুলির মধ্যে দ্বিতীয় স্থানে (৩৩ টির মধ্যে) রয়েছে, জয়পুর জেলার পরেই।
যোধপুর মারওয়ার এলাকার ঐতিহাসিক কেন্দ্র। জেলার মান্দরে হল প্রতিহার রাজপুত রাজাদের প্রাচীন রাজধানী (৬ষ্ঠ থেকে ১৩ শতাব্দী) এবং ওসিয়ানের প্রতিহারদের মন্দির শহর। যোধপুর ১৫০ শতাব্দীতে রাও জোহা দ্বারা প্রতিষ্ঠিত হয়েছিল এবং ১৯৪৭ সালে ভারতের স্বাধীনতা পর্যন্ত রাঠোরে সাম্রাজ্যের অধীনে মারওয়ার রাজ্যের রাজধানী হিসেবে কাজ করেছিল।
জেলা পশ্চিম ভারতের রাজস্থান রাজ্যে অবস্থিত। এই জেলা উত্তরটি বিকাণীর জেলা, উত্তরপূর্বে নগর জেলা, দক্ষিণ-পূর্ব এবং দক্ষিণে পালি জেলা, দক্ষিণ-পশ্চিমে বাড়মের জেলা, পশ্চিমে এবং উত্তর-পশ্চিমে  জৈসলমের জেলা দ্বারা আবদ্ধ। জেলাটি ২৬°০০' থেকে ২৭°৩৭' উত্তর অক্ষাংশ এবং ৭২°৫৫' থেকে ৭৩°৫২' পূর্ব দ্রাঘিমাংশের মধ্যে অবস্থিত। এই জেলা সমুদ্রতল থেকে ২৫০ থেকে ৩০০ মিটার উচ্চতায় অবস্থিত।
যোধপুর জেলার তিনটি স্বতন্ত্র ভূমিরূপ রয়েছে, এগুলি হল- সমভূমি, বালিভূমি এবং খাড়া উঁচু পাহাড়। যোধপুর জেলার পশ্চিমাঞ্চলীয় ও উত্তর-পশ্চিমাঞ্চলের অংশগুলি বালিভূমি দ্বারা চিহ্নিত করা হয়। বিলারা ও ওসিয়ান তেহসিলের কিছু অংশ বাদ দিয়ে, জেলার ভূমি পৃষ্ঠ প্রায় সমতল এবং বালি মাটি যুক্ত। লুনী জেলার একমাত্র গুরুত্বপূর্ণ নদী, এটি বিলড়ার কাছে জোদপুর জেলায় প্রবেশ করে এবং জেলাটি মধ্যে ৭৫ কিমি দূরত্ব প্রবাহিত হয় ও শেষে বাড়মের জেলায় প্রবেশ করে।
যোধপুর তার সমৃদ্ধ ইতিহাসের জন্য বিখ্যাত। এটি "ব্লু সিটি" এবং "সান সিটি" হিসাবে পরিচিত সকলের কাছে। মেহেরানগড় দুর্গের চারপাশের বাড়িগুলির নীল রঙের কারণে "ব্লু সিটি" নামের উৎপন্ন হয়। আগ্রহের অন্য উল্লেখযোগ্য জায়গা হল উমাইদ ভবন প্যালেস যা বর্তমানে একটি অংশ বর্তমান মহারাজা গাজ সিংয়ের পরিবারের আবাসস্থল হিসাবে ব্যবহৃত হয় এবং অবশিষ্ট অংশটি "তাজ হটেল গষ্ঠীর" অধীনে একটি ৫ তারকা হোটেল।
২০১১ সালের আদমমারি অনুসারে যোধপুর জেলার জনসংখ্যা ৩৬,৮৫,৬৮১ জন, যা প্রায় লাইবেরিয়া বা মার্কিন যুক্তরাষ্ট্রের ওকলাহোমার জনসংখ্যার সমান। এটি ভারতের জেলাগুলির মধ্যে জনসংখ্যার হিসাবে ৭৩ তম স্থান ভাব করেছে (মোট ৬৪০ টির মধ্যে)। জেলার জনসংখ্যার ঘনত্ব প্রতি বর্গ কিলোমিটারে (৪২০/বর্গ মাইল) ১৬১ জন অধিবাসী। ২০১১-২০১১ দশকে জেলাটির জনসংখ্যা বৃদ্ধির হার ছিল ২৭.৬৯%। যোধপুরের প্রতি ১০০০ পুরুষ প্রতি ৯১৫ জন নারী রয়েছে এবং জেলার সাক্ষ্যরতার হার ৬৭.০৯%।
নূয়াপড়া জেলা
নূয়াপড়া জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৫ই কার্তিক ১৩৫৬ বঙ্গাব্দে(১লা নভেম্বর ১৯৪৯ খ্রিস্টাব্দ) সম্বলপুর জেলার নূয়াপড়া মহকুমা কালাহান্ডি জেলার সঙ্গে যুক্ত করা হয়৷ আবার ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিস্টাব্দ) জেলাটির থেকে নূয়াপড়া মহকুমা পৃৃথক করে নতুন নূয়াপড়া গঠন করা হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর নূয়াপড়া শহরে অবস্থিত এবং নূয়াপড়া মহকুমা নিয়ে গঠিত৷
পৌরাণিক মহাকান্তার রাজ্যের অন্তর্গত বর্তমান নূয়াপড়া জেলার আদিনিবাসী করুয়া সম্প্রদায় নবান্ন উৎসবকে স্থানীয়ভাবে নূয়াঁখাই বলতো৷ ধানের ফলন ও কৃষিভিত্তিক জীবিকার কারণেই মূলত এই নাম যা কালক্রমে নূয়াপড়া নাম পায়৷
"জেলাটির উত্তরে ছত্তীসগঢ় রাজ্যের মহাসমুন্দ জেলা"৷ "জেলাটির উত্তর পূর্বে(ঈশান) ওড়িশা রাজ্যের বারগড় জেলা"৷ "জেলাটির পূর্বে ওড়িশা রাজ্যের বলাঙ্গির জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের কালাহান্ডি জেলা"৷ "জেলাটির দক্ষিণে, দক্ষিণ পশ্চিমে(নৈঋত) ও পশ্চিমে ছত্তীসগঢ় রাজ্যের গরিয়াবন্দ জেলা"৷ "জেলাটির উত্তর পশ্চিমে(বায়ু) ছত্তীসগঢ় রাজ্যের মহাসমুন্দ জেলা"৷
জেলাটির আয়তন ৩৮৫২ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.৪৭%৷
নূয়াপড়া জেলায় প্রচলিত ভাষাসমূহের পাইচিত্র তালিকা নিম্নরূপ -
নূয়াপড়া জেলার সিংহভাগ ওড়িয়াভাষী সম্বলপুরি/কোশলি ভাষাতে সাবলীল৷
মোট জনসংখ্যা ৫৩০৬৯০(২০০১ জনগণনা) ও ৬১০৩৮২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৫তম৷ ওড়িশা রাজ্যের ১.৪৫% লোক নূয়াপড়া জেলাতে বাস করেন৷ জেলার জনঘনত্ব ২০০১ সালে ১৩৮ ছিলো এবং ২০১১ সালে তা বৃদ্ধি পেয়ে ১৫৯ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৫.০২% , যা ১৯৯১-২০১১ সালের ১৩.০৪% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ১০২১(সমগ্র) এবং শিশু(০-৬ বৎ) লিঙ্গানুপাত ৯৮১৷
জেলাটির স্বাক্ষরতা হার ৪২.০০%(২০০১) তথা ৫৭.৩৫%(২০১১)৷ পুরুষ স্বাক্ষরতার হার ৫৮.৪৬%(২০০১) তথা ৭০.২৯%(২০১১)৷ নারী স্বাক্ষরতার হার ২৫.৭৯%(২০০১) তথা ৪৪.৭৬% (২০১১)৷ জেলাটিতে শিশুর অনুপাত সমগ্র জনসংখ্যার ১৪.৪৭%৷
নয়াগড় জেলা
নয়াগড় জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিস্টাব্দে) পূর্বতন পুরী জেলা থেকে নতুন নয়াগড় জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর নয়াগড় শহরে অবস্থিত এবং নয়াগড় মহকুমা নিয়ে গঠিত৷
খ্রিস্টীয় ত্রয়োদশ শতকে মধ্যভারত থেকে বাঘেল রাজবংশের রাজা সূর্যমণি পুরী অঞ্চলে এসে নিজের রাজত্ব স্থাপন করেন এবং নিজের নতুন রাজধানী তথা বাসস্থানের নাম দেন নয়াগড়৷
"জেলাটির উত্তরে ওড়িশা রাজ্যের অনুগুল জেলা"৷ "জেলাটির উত্তর পূর্বে(ঈশান) ওড়িশা রাজ্যের কটক জেলা"৷ "জেলাটির পূর্বে ওড়িশা রাজ্যের খোর্দ্ধা জেলা"৷ "জেলাটির দক্ষিণ পূর্বে(অগ্নি) ওড়িশা রাজ্যের খোর্দ্ধা জেলা"৷ "জেলাটির দক্ষিণে ওড়িশা রাজ্যের খোর্দ্ধা জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের গঞ্জাম জেলা"৷ "জেলাটির পশ্চিমে ওড়িশা রাজ্যের কন্ধমাল জেলা"৷ "জেলাটির উত্তর পশ্চিমে(বায়ু) ওড়িশা রাজ্যের বৌধ জেলা"৷
জেলাটির আয়তন ৩৮৯০ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.৫০%৷
নয়াগড় জেলায় প্রচলিত ভাষাসমূহের পাইচিত্র তালিকা নিম্নরূপ -
মোট জনসংখ্যা ৮৬৪৫১৬(২০০১ জনগণনা) ও ৯৬২৭৮৯(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২২তম৷ ওড়িশা রাজ্যের ২.২৯% লোক নয়াগড় জেলাতে বাস করেন৷ জেলার জনঘনত্ব ২০০১ সালে ২২২ ছিলো এবং ২০১১ সালে তা বৃদ্ধি পেয়ে ২৪৮ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৩৭% , যা ১৯৯১-২০১১ সালের ১০.৪৬% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯১৫(সমগ্র) এবং শিশু(০-৬ বৎ) লিঙ্গানুপাত ৮৫৫৷
জেলাটির স্বাক্ষরতা হার ৭০.৫২%(২০০১) তথা ৮০.৪২%(২০১১)৷ পুরুষ স্বাক্ষরতার হার ৮২.৬৬%(২০০১) তথা ৮৮.১৬%(২০১১)৷ নারী স্বাক্ষরতার হার ৫৭.৬৪%(২০০১) তথা ৭২.০৫% (২০১১)৷ জেলাটিতে শিশুর অনুপাত সমগ্র জনসংখ্যার ১১.১০%৷